Dub

Dub (Quercus L.,  1753) je rod opadavých i stálezelených stromov z čeľade bukovité. Celý rod zahŕňa 300 až 600 druhov.

Opis 
Duby sú dlhoveké, pomaly rastúce  stromy, výnimočne aj kríky s tvrdým drevom. Listy sú obvykle jednoduché laločnaté,  v miernom pásme väčšinou v zime opadávajú, v subtropických pásmach rastú aj stálezelené druhy. Kvety sú jednopohlavné. Plody duba sa nazývajú žalude.

Areál rozšírenia 
Pôvodný areál rodu zahŕňa mierne až subtropické pásmo severnej pologule, najviac sú rozšírené v Severnej Amerike a vo východnej Ázii, menej druhov je pôvodných v Európe. Niektoré druhy sa vyskytujú aj v tropických oblastiach Azie a Južnej Ameriky.
Na väčšine územia Slovenska rastú dub zimný (Quercus petraea), dub letný (Quercus robur), a dub cerový (Quercus cerris) v druhom vegetačnom stupni.

Druhy duba (výber) 
 dub zimný (Quercus petraea) 
 dub letný (Quercus robur) - vrátane duba sivého (Quercus pedunculiflora)
 dub plstnatý(Quercus pubescens)
 dub cerový (Quercus cerris)
 dub balkánsky (Quercus frainetto)
 dub červený (Quercus rubra)
 dub cezmínovitý (Quercus ilex)
 dub kermesový (Quercus coccifera)

Iné projekty 

Bukovité
Listnaté stromy